Publication: Magyar Közlöny
Issue: MK-2005-130 (Year: 2005, Number: 130)
Era: 2004-2010
Section: 6. számú melléklet a 75/2005. (IX. 29.) GKM–KvVM együttes rendelethez
Paragraph Index: 321

5. ábra Részleges átáramlású hígító rendszer izokinetikus szondával és rész-mintavétellel (PB vezérlés) A kezeletlen kipufogógázt az EP kipufogócsõbõl, az ISP izokinetikus mintavevõ szondától a TT átvezetõ csõ továbbítja a DT hígító alagútba. A kipufogógáznak a kipufogócsõ és a szonda szája közötti nyomáskülönbségét a DPT nyomás-jeladó méri. Ez a jel az FC1 áramlásszabályozóba kerül, amely úgy vezérli a PB nyomóventilátort, hogy a szonda szájánál zérus értékû nyomáskülönbség álljon fenn. Ez az FM1 áramlásmérõ készülékkel már megmért hígító levegõ egy kis részének elvételével és egy pneumatikus kifolyónyíláson át a TT-be vezetésével történik. Ilyen körülmények között az EP-ben és az ISP-ben azonos gázsebesség alakul ki, és az ISP-n és a TT-n átáramló mennyiségek a kipufogógáz-áram állandó (megosztott) hányadát képviselik. A megosztási arány az EP és az ISP keresztmetszeti területeinek viszonya alapján határozható meg. A hígító levegõt az SB szívóventilátor szívja át a DT-n, az átáramló mennyiséget az FM1 méri a DT belépõ nyílásánál. A hígítási arány az átáramló hígító levegõ mennyiségébõl és a megosztási arányból számítható.

Source: https://magyarkozlony.hu/hivatalos-lapok/53d4780bc49399d4d3eb86c9468f09a915e2b56a/dokumentumok/5f4c354a10cc237afed159a7bfc332fc960dafc2/letoltes